钦定古今图书集成/方舆汇编/边裔典/第111卷 > 唐书 > 《北国传赞》
## 钦定古今图书集成/方舆汇编/边裔典/第111卷 > 唐书 > 《北国传赞》

赞曰：唐之德大矣！际天所覆，悉臣而属之，薄海内外，
无不州县，遂尊天子曰“天可汗”，三王以来，未有以过
之。至荒区君长，待唐玺纛乃能国，一为不宾，随辄夷
䌸，故蛮琛夷宝，踵相逮于廷。极炽而衰，厥祸内移。天
宝之后，区夏痍破，王官之威，北不逾河，西止秦、邠，凌
夷百年，逮于亡，顾不痛哉！故曰：治己治人，惟圣人能
之。